**แผนการสอนบูรณาการ ชั้นประถมศึกษาปีที่ 2**

**หน่วยการเรียนรู้ที่ ๑ เรื่องวัสดุรอบตัวเรา
วันอังคาร ที่ ๗ พ.ย. พ.ศ. 2566 ชั่วโมงที่ ๕**

**ขั้นนำเข้าสู่บทเรียน**

1. ครูทบทวนบทเรียน เรื่องวัสดุรอบตัว เพื่อกระตุ้นความสนใจ เช่น วัสดุใดบ้างที่สามารถดูดซับน้ำได
* เพราะเหตุใดวัสดุชนิดนั้นจึงดูดซับน้ำได้
(ผ้า เพราะ มีความอ่อนนุ่ม น้ำหนักเบา)
* หากน้ำหกนักเรียนจะนำวัสดุใดมาเช็ด เพราะเหตุใด
 (ผ้า เพราะ การที่ผ้าสามารถเช็ดน้ำบนโต๊ะให้แห้งได้ เนื่องจากน้ำบนโต๊ะ เข้าไปแทรกอยู่ในช่องว่างของเนื้อผ้า เราเรียกว่าผ้าดูดซับน้ำได้ แต่ถ้าเรานำวัตถุที่ทำจากวัสดุบางอย่างมาเช็ดน้ำ แล้วน้ำ ไม่สามารถแทรกเข้าไปในช่องว่างของเนื้อวัสดุได้ วัสดุนั้นเป็นวัสดุที่ไม่ดูดซับน้ำ)

**ขั้นสอน**

1. ครูให้นักเรียน ๒ – ๓ คน อาสาออกมาทำการทดลองการดูดซับน้ำของวัสดุ หน้าชั้นเรียนให้เพื่อนในชั้นเรียนสังเกต โดยการนำวัสดุแต่ละชนิดมาทดลองการดูดซับน้ำ
* วัสดุที่นำมาทดลองมี กระดาษ กระดาษทิชชู่ ฟองน้ำ ผ้า ยางลบ ถุงพลาสติก ไม้บรรทัดเหล็ก

ไม้ไอติม

**โดยมีขั้นตอนการทดลองดังนี้ โดยมีครูคอยแนะนำ**

* ให้นักเรียนเทน้ำลงในถาดหรือกะละมังในปริมาณที่พอเหมาะ ครูถามคำถามนักเรียน ถ้านำวัสดุแต่ละชนิดจุ่มลงในน้ำ วัสดุชนิดใดจะดูดซับน้ำได้ ให้นักเรียนช่วยกันตอบคำถาม
* ทำการทดลองเพื่อตรวจสอบผลการคาดคะเนของนักเรียน โดยนำวัสดุแต่ละชนิดจุ่มปลายของวัสดุแต่ละชนิดลงไปให้ถึงก้นถาดหรือกะละมัง ให้นักเรียนสังเกตการดูดซับน้ำของวัสดุแต่ละชนิด แล้วช่วยกันตอบคำถามจากการสังเกตการทดลอง
1. ให้นักเรียนทำใบงานการดูดซับน้ำของวัสดุ
2. ครูทายปริศนาคำทายนักเรียนจำนวน ๕ คำ

๑. อะไรเอ่ย ขาเรียวเล็ก คนจีนชอบใช้

 ตอบ ตะเกียบ

๒. อะไรเอ่ย ทำจากโลหะมี ๒ หูใส่ของร้อน

 ตอบ หม้อ

๓. อะไรเอ่ย อุปกรณ์ทำเพื่อวัดอย่างเดียว (ห้ามตอบว่าพระนะ)

 ตอบ ไม้บรรทัด

๔. อะไรเอ่ย ขวารูปไข่ ซ้ายปลายแหลม ขวาคุ้ยเขี่ย ซ้ายเกลี่ยตาม

 ตอบ ช้อนส้อม

๕. อะไรเอ่ย ทำด้วยไม้ อิฐและปูน ไว้เป็นที่อยู่อาศัย

 ตอบ บ้าน

1. ให้นักเรียนเล่นเกมจับคู่คำกับภาพ โดยครูให้นักเรียนหยิบบัตรคำคนละ ๑ ใบ ให้หาคู่คำกับภาพให้ได้ คู่ไหนได้ก่อนชนะ
2. ให้นักเรียนนำคำที่ได้มาแต่งประโยค คนละคำ พร้อมซักถามเพื่อนๆ ว่าถูกหรือไม่ เพราะอะไร
3. แบ่งนักเรียนออกเป็น ๓ กลุ่ม ให้แต่ละกลุ่มศึกษาใบความรู้ เรื่อง รูปเราขาคณิตชนิดต่าง ๆ พร้อมครูอธิบายลักษณะรูปเรขาคณิตแต่ละชนิด
4. ให้นักเรียนแต่ละกลุ่มส่งตัวแทนมานำเสนอหน้าชั้น โดยเลือก 2 รูป ห้ามซ้ำกัน
5. ให้นักเรียนทำใบงานที่ครูแจก พร้อมตัดและระบายสีตกแต่งให้สวยงาม

**ขั้นสรุป**

1. นักเรียนและครูร่วมกันสรุป เรื่องคุณสมบัติของวัสดุรอบตัวพร้อมกัน
* วัสดุแต่ละชนิดมีสมบัติการดูดซับน้ำที่แตกต่างกัน บางชนิดดูดซับน้ำได้มาก บางชนิดดูดซับน้ำได้น้อย บางชนิดไม่ดูดซับน้ำ

และอ่านคำพร้อมกันทั้ง ๑๐ คำ